Notre-Dame de la Garde

Notre-Dame de la Garde, proventzeraz Nostro-Damo de Gardo, euskaraz: «Gure Andre Babesekoa», Frantziako Marseilla hirian dagoen basilika bat da. Frantsesez Bonne Mère eta proventzeraz Boueno Maire ("Ama Ona") izendapenaz ere deitua bada. Roucas Blanc eta Vauban barrutien artean dago, 149 metroko garaiera duen kareharrizko muino batean eta antzina bertan zegoen gotorleku baten zimentuetatik 13 metro gain. Marseillako Portu Zaharraren hegoaldean, neobizantziar estiloan eraikia dago, eta gainaldean Ama Birjinaren irudi urreztatu bat du. 1853-1864 artean Henri-Jacques Espérandieu arkitektoak eraikiarazia izan zen eta 2001-2008 artean zaharberritua. Erdi Arotik jada , Ama Ona edo Andre Mari Babesekoa Marseilla hiriaren zaindaritzat hartu izan da, bai eta itsasgizon eta arrantzaleena ere. Kanpo estekak Webgune ofiziala (Frantsesez) (Ingelesez) (Italieraz) Notre-Dame de la Garde. Marseillako Turismo Bulegoa (eleanitza)